《哭马平主簿夏原威》
明代·陶宗仪

诗书承善庆，簪组沐恩荣。赋命分修短，详刑服重轻。

平生师友义，终古别离情。尽掬寒淞水，难前泪眼清。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。